സ്വാതന്ത്ര്യ ദിനത്തില് ദേശീയ പതാകയെ അപമാനിച്ച് സിപിഎം പാര്ട്ടി ചിഹ്നമുള്ള കൊടിമരത്തില് പതാക ഉയര്ത്തി തിരുവനന്തപുരം: സ്വാതന്ത്ര്യ ദിനത്തില് ദേശീയ പതാകയെ അവഹേളിച്ച് സിപിഎം. എ കെ ജി സെന്ററില് പാര്ട്ടി കൊടിക്ക് സമാന്തരമായി ദേശീയ പതാക ഉയര്ത്തി. സിപിഎം സംസ്ഥാന ആക്ടിങ് സെക്രട്ടറി എ വിജയരാഘവനാണ് പതാക ഉയര്ത്തിയത്. പാര്ട്ടി നേതാക്കളായ എം വിജയകുമാര്, പി.കെ ശ്രീമതി, എം.സി ജോസഫൈന് എന്നിവരുടെ സാന്നിദ്ധ്യത്തിലായിരുന്നു പതാക ഉയര്ത്തല്. ദേശീയ പതാകക്ക് സമാന്തരമായി മറ്റ് പതാകകള് പാടില്ലെന്ന ചട്ടമാണ് സിപിഎം ലംഘിച്ചത്. കോഴിക്കോട് കല്ലാച്ചിയില് അരിവാള് ചുറ്റിക നക്ഷത്രമെന്ന സിപിഎം ചിഹ്നമുള്ള കൊടിമരത്തില് പതാക ഉയര്ത്തിയതും ചട്ടലംഘനമാണെന്നാണ് ചൂണ്ടിക്കാണിക്കപ്പെടുന്നത്. സിപിഎമ്മിന്റെ നടപടിക്കെതിരെ ബിജെപിയും കോണ്ഗ്രസും ഉള്പ്പെടെയുള്ള പാര്ട്ടികള് ശക്തമായി രംഗത്ത് വന്നു. സിപിഎമ്മിന് ദേശീയ പതാകയുടെ മഹത്വം അറിയില്ലെന്ന് ടിജി മോഹന് ദാസ് ആരോപിച്ചു. 75 വര്ഷത്തെ ചരിത്രത്തില് ആദ്യമായാണ് പാര്ട്ടി ഓഫീസുകളില് ദേശീയ പതാക ഉയര്ത്താന് സിപിഎം തീരുമാനിച്ചത്.